JUMAL KÕNELEB
Tervist!
Meid Joyga innustab Jumalariik.
See innustab meid üha enam ja enam.
Usun, et Jumalariik on asi, mille tulekut iga usklik ootab.
Jeesus soovitab meil isegi paluda: "Sinu riik tulgu."
On muidugi imeline, et see tuleb, aga veel innustavam on see,
mis on kirjas Luuka evangeeliumis 17:20,
kus Jeesus ütleb midagi variseridele, kes samuti ootasid Jumalariiki.
Nad soovisid, et Jumalariik tuleks, roomlased kõrvaldataks
ja nad saaksid jälle olla vaba rahvas.
Variserid küsivad selle kohta Luuka evangeeliumis 17:20:
"Aga kui variserid Jeesuselt küsisid, millal tuleb Jumala riik,
siis vastas ta neile..."
Ta ei ütelnud: "Homme,"
vaid ütles hoopis nii: Jumala riik ei tule ettearvatavalt,
ega öelda: Ennäe, siin!” või Seal!”, sest ennäe, Jumala riik on teie seas!”
See tõsiasi innustab mind uurima üha rohkem ja rohkem.
Jumalariik on meie sees.
See on sisemiselt meie sees.
Sellepärast, et Jeesus on meie sees.
On olemas kaks reaalsust
ja kaks perspektiivi.
Kaks perspektiivi.
On nähtav maailm, mida me näeme nende silmadega,
aga on olemas ka Jeesuse maailm, Jumala maailm - vaimne reaalsus.
Vaimne reaalsus.
Jeesuse kaudu meie südames avanes miski.
Avanes sissepääs Isa juurde.
Kui võtsin Jeesuse vastu, sain otsekui uued silmad.
Vaimusilmad.
Mu silmad avanesid nägema Jeesuse, Jumala ja Püha Vaimu tõelisust.
Paulus palvetab nii: "Ma ei lakka tänamast teie eest,
teid oma palvetes meenutades,
et meie Issanda Jeesuse Kristuse Jumal, kirkuse Isa,
teile annaks tarkuse ja ilmutuse Vaimu tema äratundmisel,
valgustades teie südame silmi,
et te teaksite, milline lootus on tema kutsumises,
milline on tema pärandi kirkuse rikkus pühade sees
ja milline on tema väe võrratu suurus meie heaks,
kes me usume tema tugevuse jõu mõjul."
Ta palub, et Isa valgustaks me südame silmi.
Me südamel on seega silmad. - Meie südamel on silmad.
Ja kõrvad.
Mul on seega kahed silmad.
Need silmad ja siis veel südamesilmad.
Nende südamesilmadega võin ma näha midagi muud.
Jeesus ise tegutses kogu aeg Jumalariigist lähtuvalt.
Ta elas kogu aeg nii, et oli sama selgelt selles maailmas -
Ta sõi, jõi, magas, peatus ja kõndis
ja samal ajal oli Tal sellegipoolest otseühendus Jumalariigiga.
Ta ise ütles, et ei teinud midagi muud, kui seda, mida nägi Isa tegevat
ega rääkinud midagi muud kui vaid Isa sõnu.
Samaaegselt oli Jeesus üleni siin ja samal ajal täiesti Jumalariigis.
See ei ole nüüd mingi veider udutamine
ega New Age'i liikumise jutt.
Me ei soovi mingil moel olla seotud sellise uue vaimulikkusega.
Meie püsime Jeesuses.
Samal ajal on see vaimne reaalsus,
kus Jeesus on kuningate Kuningas, tõeline
ja seal on kõik hästi.
Me võime ka ise harjutada,
et meie sisemised silmad nagu ka Paulus seda palvetab,
näeksid rohkem, kuidas Isa asju näeb
ja kuuleksid rohkem, mida Tema tahab öelda
ja ütlebki erinevates olukordades.
See annab täiesti teistsuguse perspektiivi,
sest see lähtub Tema vaatenurgast.
See on vähemalt minu jaoks väga väärtuslik.
Efeslastele 2:18:
"Sest tema läbi on meil mõlemal ühesainsas Vaimus
ligipääs Isa juurde."
"Vennad (ja õed) et meil on siis Jeesuse vere varal julgus
sisse minna kõige pühamasse paika." (Heebrealastele 10:19)
Tema juurde, kes on armastus, kes on üksnes valgus.
Tema juurde, kes räägib seda sama, mida räägib see Piibel. - Aamen.
Piibel soovitab meil mitte hoida pilku nähtaval,
vaid hoida pilk taevastel asjadel.
2. Korintlastele 4: 17-18:
"Sest see praeguse hetke kerge ahistus..."
Võibolla sa ütled nüüd:
"Mis hetke kestev ja kerge ahistus? Mul on see olnud juba aastaid!"
Ma ei taha sugugi alavääristada seda võitlust, millest läbi lähed,
kuid sellegi poolest ütleb Paulus nii: "...see praeguse hetke kerge ahistus.."
Ta ei kogenud vaid inimlikult kergeid ja hetke kestvaid katsumusi.
Ta oli vangis, teda piitsutati, teda visati kividega.
"...saavutab meile määratult suure igavese au,
meile, kes me ei pea silmas nähtavat, vaid nähtamatut,
sest nähtav on mööduv, nähtamatu aga igavene."
Kuigi Jumalariik on nähtamatu, on see tõelisem, tugevam ja püsivam
kui kõik see, mida me näeme või tunneme
või mis tundub nii püsiv ja konkreetne.
See kõik nähtav saab kord kaduma.
Jumal ütleb Piiblis: "Mina teen kõik uueks."
Aga Jumalariik ei kao kunagi ja selles olev tugevus on igavene.
Selle peale tasub ehitada.
Kuidas ma saaksin seda nn nähtamatut maitsta?
Kuidas ma sinna pääseksin? - Kuidas ma saaksin seda maitsta?
On olemas vähemalt kaks viisi.
Kindlasti on neid rohkemgi,
kuid hetkel kohe tuleb meelde näiteks ülistus.
Esimene moodus on palvetamine. Kui me veedame aega Issandaga.
Issand ise soovitab: "Osige minu palet."
Me veedame aega Temaga ja otsime Tema palet.
Me keskendume Jeesusele, me peatume Temaga koos.
Me vestleme Temaga ja räägime Talle oma muredest.
Me kuulame Teda
ja püüame nii kaua Temaga aega veeta,
kuni kõik mõtted ja internetist nähtud asjad,
mis meid kogu aeg segavad,
jäävad vaikseks ja me pääseme rahusse ning hingamisse.
Me kohtume Jeesusega. See on üks moodus.
Just vaikseks jäämine ja minu puhul lihtne küsimine:
Isa või Jeesus või Püha Vaim.
Kõigilt neilt võib sama hästi abi paluda.
"Mida Sina ütled selle olukorra kohta? Kuidas Sina näed seda olukorda?"
Taimaal, kus käisin, on moskiitod -
sääsed, kes levitavad malaariat ja muid haigusi.
Me kaitsesime end nii hästi kui suutsime,
aga saime ikkagi nõelata.
Siis küsisin alati Issandalt:
"Issand, mida ma pean nüüd tegema?"
Issand vastas iga kord: "Pole häda midagi, mina kaitsen sind.
Pole häda midagi. Kõik on hästi."
Ja ma ei jäänud ühtegi haigusesse.
Teine moodus, mille kaudu saan maitsta taevast tõelisust,
on Jumala Sõna. - Aamen.
Jumala Sõna on elav Sõna.
Kui ma loen Piiblit nii, et lasen sel ennast puudutada;
kui ma otsin Issandat sellest Sõnast ja viibin selle Sõna juures
ja peatun Sõna juures,
kui see kõnetab või häirib mind mingil moel.
Ma peatun selle juures ja palun, et Püha Vaim avaks selle Sõna.
Ma jään selle juurde ja peatun. Mis siis juhtub?
Püha Vaim avab selle Sõna ja ma võin saada ilmutuse.
Mis on ilmutus?
Ilmutus ongi see, et korraga Sõna avaneb.
Korraga ma mõistan midagi, mida ma ei ole varem mõistnud.
Mõistmine tuleb ja seda on tunda, et see ei tulnud minust enesest.
Sa mõistad midagi, mida sa ei ole mõistnud.
Taevasest tõelisusest avaneb mu jaoks Sõna kaudu midagi.
Näiteks mõni tarkusetera.
Usus käimine ongi selline.
Öeldakse,
et usk on kindel veendumus selles, mida ei nähta.
Vabandust!
Usk on kindel veendumus selles, mida loodetakese
ja joondumine selle järgi, mida ei ole näha.
Seda näeme sageli ka Jeesuse elus. Näiteks siis, kui Laatsarus oli surnud.
Johannese 11:3-4 on kirjutatud:
"Õed saatsid nüüd Jeesusele sõna: Issand, vaata, su sõber on haige.”
Seda kuulnud, ütles Jeesus: See haigus ei ole surmaks,
vaid Jumala austuseks, et selle läbi austataks Jumala Poega.”
Jeesusele toodi sõnum, et Laatsarus on suremas.
Selle asemel, et Jeesus oleks muretsema hakanud,
võime kohe näha, et Ta oli ehk juba ette saanud teada
või küsinud Isalt või küsis just siis - seda ma ei tea,
aga Ta ütles kohe, et see haigus ei ole surmaks,
vaid selle kaudu saab Jumal austatud.
Ta teadis, mis oli juhtunud, sest Tal oli ühendus Isaga,
kes kogu aeg näitas Talle,
mis hakkab juhtuma ja mida Isa hakkab tegema.
See ei olnud selline elu, mis oli ainulaadne Jeesuse elu
ja meie jaoks oleks see võimatu.
Meie peame püüdma ainult usus käia.
Meil kõigil on ühendus sama Isaga.
Meil on sama Vaimu kaudu otseühendus Isaga,
kes tahab rääkida sulle ja mulle.
Ta tahab näidata Sulle ja mulle omi asju,
mis sünnitab tohutult usku ja lootust.
Kui me saame selle nägemuse või kirjakoha,
siis juba selles eneses on usk ja me teame, et seda ütleb Isa.
Kuigi ka ma olen saanud imelisi prohveteeringuid,
pean siiski sageli
minema selle sama asjaga uuesti Jumala juurde
ja küsima, kas see on ikka kindel? Ta alati kinnitab seda.
Usk sünnib ja kannab.
Sellisel viisil tulebki taevariik maa peale,
kui mul on mingi probleem, kui mul on mingi vajadus.
Ma toon ühe lihtsa näite.
Mul on ühe inimesega olnud raske suhelda.
Kohe väga raske.
Siis pidin kohtuma selle inimesega.
Mõtlesin, et see läheb kehvasti, sest varasem kogemus tõestas seda.
Arvasin, et nüüd ta laseb mu sõnadega sõelapõhjaks.
Läksin Issanda ette
ja hakkasin selle inimese eest palvetama.
Palvetasin ja otsisin Issanda palet: "Issand, mida ma nüüd teen?
Issand, ava mu südame silmad,
et ma näeksin, mida teha selle inimesega kohtumisel."
Issand andis mulle kirjakoha.
Ta rääkis mulle täiesti selgelt
ja ütles mulle sõna sõnalt, mida ma võiksin öelda.
Ma läksin sellele kohtumisele
ja ütlesin sõna sõnalt seda, mida Issand oli mulle öelnud.
See inimene sulas täielikult.
Sellesse olukorda tuli armastuse õhkkond.
Me olime lähedased ja sõbralikud.
Selle inimese suhtumine muutus mu silme all.
Teadvustasin endale kogu aeg, et see ei ole minust.
Püha Vaim oli selles ja taevariik puudutas seda tüli.
See asi lihtsalt rauges. - Halleluuja.
Jumal tahab samal viisil olla meile väga lähedal.
Ta tahab aidata meid argipäevas, anda tarkust ja kirjakohti,
tahab anda ilmutusi ja näidata, kuidas tegutseda.
Meie jaoks on väljakutseks esmalt uskuda, et Ta tahab seda teha
ja teiseks võtta see aeg Tema palge otsimiseks.
Minu jaoks on küll lihtsam tegutseda sisseharjunud viisil
nagu ma olen alati teinud ja oma jõust edasi läinud.
Ma pingutan midagi teha ja see pole alati kõige targem tegu.
Taavet palvetab Psalmis 119:18:
"Ava mu silmad nägema su Seaduse imesid!"
Jumala Sõna sees on imed.
Ilmutusraamatus 3:18 räägib Issand Johannese kaudu:
"Siis ma annan sulle nõu
osta minu käest tules proovitud kulda,
et sa saaksid rikkaks,
ning valgeid rõivaid, et end nendega riietada
ja et ei saaks avalikuks sinu alastioleku häbi,
ning silmasalvi võida silmi, et sa näeksid."
Ta soovitab osta eneselt silmasalvi, et sa näeksid.
Mille eest ma ostan ja millega ma selle eest maksan?
Kuidas ma ostan taevast silmasalvi? Kui palju see maksab?
See läheb maksma aega. Seda, et õpin Teda tundma,
seda, et veedan Temaga aega ja lähen selle Sõna juurde.
Selle hinnaks on Tema valimine.
Ma võtan selle jaoks aega, et ma näeksin.
Üks imeline näide selle kohta, et vaimumaailm on tõeline,
tugevam ja vägevam, kui kõik see, mida näeme,
leidub Vanas Testamendis, 2. Kuningate raamatus.
See räägib Eliisast ja tema teenrist.
2. Kuningate raamat 6:15 alates:
"Kui jumalamehe teener hommikul vara üles tõusis
ja välja läks,
vaata, siis oli linna ümber sõjavägi, hobused ja vankrid.
Ja ta teener ütles temale:
Oh häda, mu isand, mis me nüüd teeme?”
Vaenlane oli piiranud linna ümber, et Eliisat tappa,
sest Eliisa oli aidanud Iisraeli sõjaväge
ja vaenlasele see ei meeldinud.
See oli silmaga nähtav vaenlane - tõeline vaenlane ja tõelised sõdurid,
kes tulid kahe mehe vastu, et tappa kaht relvitut meest.
Eks ole tore olukord. Ka meie võime nii tunda:
"Kogu vaenlase sõjavägi on minu ümber
ja mul pole ühtegi relva. Mida ma teen?"
Eliisa oli juba varem tekitanud probleeme
vaenlaste väepealikule,
sest ta oli kogu aeg vaimus ette näinud,
mida see väepealik kavandab
ja oli sellest teada andnud Iisraeli kuningale
ja sellepärast tahtis vaenlane selle spiooni hävitada.
Eliisa ütles selle peale lihtsalt: "Ära karda,
sest neid, kes on meiega, on rohkem kui neid, kes on nendega!”
Eliisa teener oleks võinud mõelda:
"Kuidas nii? Neid on tuhandeid ja meid on kaks!"
Eliisa teener Geehasi loendas mehi ja imestas, kuidas neid on rohkem?
"Ja Eliisa palvetas ning ütles:
Issand, tee ometi ta silmad lahti, et ta näeks!”
Ja Issand tegi poisi silmad lahti (mitte ihulikud vaid vaimsed silmad)
ja too nägi, ja vaata,
mägi oli täis tuliseid hobuseid ja vankreid ümber Eliisa.
Kui siis süürlased tulid tema juurde, palus Eliisa Issandat ja ütles:
Löö seda rahvast pimestusega!”
Ja Issand lõi neid pimestusega Eliisa sõna peale."
See on meie kõikide palve täna,
et me seesmised südame vaimusilmad
avaneksid nägema vaimulikku tõelisust,
mis meie ümber on.
Tõde on selline nagu Eliisa ütles: Ära karda,
sest neid, kes on meiega, on rohkem kui neid, kes on nendega!”
Meie poolel on taevane Jumal ja taevased sõjaväehulgad.
Meil on meie kaitseinglid.
Meie poolel on palju rohkem, kui neid, kes on meie vastu.
Meie palve on täna,
et me kõikide silmad avaneks nägema seda,
kes on meie poolel.
Kuna Tema on meie poolel, pole meil midagi viga.
Vaatamata sellele, kuidas paistab. Aamen.
Palvetame koos sinuga.
Tänu taevane Isa,
et võime täna palvetada Pauluse sõnadega
ja paluda, et Sa avaksid me südamesilmad nägema.
Palume ka, et avaksid me südamekõrvad kuulma,
et me võiksime, Issand, tõesti näha ja tunda
ja märgata seda, et taevariik on sisemiselt meie sees.
See riik, mis on täis õigust, rahu ja rõõmu Pühas Vaimus.
Tänu Issand, et võime elada Sinust lähtudes.
Tänu, et võime olla Kristuses ja võime olla Sinu armastuses.
Mulle tuli selline sõnum või meenutus,
et Jumalariik on armastuse riik.
Kui Issand soovitab meil püsida Temas,
siis Ta mõtleb sellega, et püsiksime armastuses.
See on armastuses püsimine.
See võib olla kristlasena elamises kõige keerulisem asi.
Mulle anti nüüd üpris tõsine sõnum. - Lase aga tulla!
Kui Jeesus tuli, ütles Ta:
"Mina annan teile uue käsu - armastage üksteist!
Nõnda nagu mina teid olen armastanud,
armastage teiegi üksteist!"
Veel ütleb Ta: "Sest kogu Seadus sisaldub täielikult ühes lauses:
Armasta oma ligimest nagu iseennast!”
See on nii tähtis.
Kui me astume armastusest kõrvale,
siis astume kõrvale Issandast Jeesusest.
See on nii lihtne.
Evangeeliumi aluseks on armastuse sõnum.
Pidagem see meeles.
Pidagem meeles, et taevariik on armastuse riik.
Me võime püsida armastuses.
Tänu, Issand, et Sa aitad meil püsida Sinu armastuses.
Sa tuletad meile meelde, et üksnes Sina oled armastus
ja Sinus ei ole mingit pimedust ning me võime püsida selles.
Tänu, Issand, et Sa ei mõista iial hukka,
et sa ei hülga ega jäta meid iialgi maha.
Sa oled alati koos meiega.
Aita meil püsida Sinu armastuses, püsida selles valguses ja vabaduses,
aita meil püsida armus,
sest Sina oled valgus, arm ja armastus.
Suur tänu Sulle, Isa.
Aitäh, et võime paluda nüüd jõudu.
Sa tead, et me vajame selles ajas tõeliselt Sinu jõudu.
Issand, aitäh, et Sa oled lubanud võida me pead õliga.
Aitäh, Issand, et Sinu veri võib meid nüüd puhastada
kõigest, mis meid rõhub ja seob.
Aitäh, Isa, et Sa tõesti annad täielikult andeks kõik meie eksimused.
Kui palume Sinult andeks, siis Sa pesed meid täiesti puhtaks.
Täiesti ja üleni puhtaks. Me võime iga päev saada armu.
Arm on igal päeval uus, me võime alati alustada uuesti.
Tänu, Issand, et võime uuesti astuda sellele armastuse teele.
Sa tead, et eriti seda teed mööda käime me kõikuvate sammudega.
Sa oled meid lubanud aidata ja me saame seista Sinus.
Me võime käia Sinus
ja ainult Sinus me püsime sirge seljaga sellel teel.
Me ei saa armastuse kutsumuses hakkama ilma Issandata.
See on võimatu ülesanne.
Me astume jälle Sinusse
ja käime ülejäänud päeva koos Sinuga.
Jeesuse nimel, aamen. - Aamen.
Aitäh kõigile toetuse ja julgustuse eest.
Kui soovid rohkem teada meie töö kohta,
külasta meie kodulehekülge: www.kristillinenkoulu.org
Sealt võib tellida neid raamatuid, seal võib hakata meie toetajaks,
sealt saab tellida ka kooli infolehte.
Me vajame kooli abilisi, nii et tule ja võta ühendust.
Ole õnnistatud ja tea,
et see kes on sinu poolel ja neid, kes on meie poolel,
on rohkem, kui neid, kes on meie vastu.
Aamen.
Olin hiljuti Tais misjonireisil ja nägin jälle seda,
kui palju tegelikult evangeeliumi sõnumit vajatakse.
TV7 vajab toetust, et viia evangeeliumi kõikidesse maadesse.
Sina võid olla selles osaline.
Helista annetustelefonile 900 177 ja toeta Eesti TV7't 7 euroga.
Võid kasutada ka kontonumbreid, mida näed peatselt ekraanil.
Investeeri raha sellesse,
et evangeelium jõuaks kõikide inimesteni.
See ongi meie eesmärk.
Ole õnnistatud andes! Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin